દેશભરમાં મહિલા સાથેના અપરાધોની સંખ્યા વધી રહી છે, સુરત પણ તેનાથી અછુતુ રહ્યું નથી. સુરતમાં એક વિધવા સાથે મોબાઇલ શોપ ધરાવતા એક યુવકે લગ્નનું લાલચ આપી શારીરિક શોષણ કરીને તેની ક્લિપિંગ ઉતારી હોવાની ફરિયાદ અડાજણ પોલીસ મથકે નોંધાઇ છે. ફરિયાદ અનુસાર લગ્નનું લાલચ આપીને અને તેના સંતાનને અપનાવી લેવાનું કહીને વિધવા સાથે ઉક્ત યુવકે શારીરીક શોષણ કર્યું હતું અને જો ફરિયાદ કરી તો પુત્રનું અપહરણ કરવાની ધમકી આપી હતી. પોલીસે યુવક, તેના માતા પિતા અને મામા સામે ફરિયાદ નોંધી છે.